Cinsi zorakılıq

Cinsi zorakılıq və ya cinsi şiddət — şəxsdən razılıq alınmadan cinsi əlaqədə olmağı və ya cinsiliyə yönəlmiş cəhd və yaxud özündə təhdid ehtiva edən hər hansısa bir hərəkətin törədilməsini ifadə edir.

Müxtəlif zorakılıq formalarını özündə birləşdirən ümumi anlayış. Bu termin şifahi formada edilmiş təhqir, fiziki cinsi təcavüz, məcburi pornoqrafiya izlətdirmə, zorlama (təcavüz), cinsiyyətə yönəlmiş hədə-qorxu və şantaj kimi hərəkətləri əhatə edir. Cinsi zorakılıq yalnız baş vermiş əməli deyil, həmçinin cəhd və ya təhdid səviyyəsində qalmış, lakin həyata keçirilməmiş davranışları da əhatə edir. Bu zorakılıq növü fiziki təmas olmadan da — şifahi, emosional, psixoloji və ya rəqəmsal vasitələrlə — törədilə bilər. Məsələn, şəxsin bədəninə və ya cinsiyyətinə dair təhqiramiz ifadələrin işlədilməsi, şəxsin cinsi məzmunlu mesajlarla narahat edilməsi və ya razılığı olmadan görüntülərinin paylaşılması fiziki təmassız cinsi zorakılıq formalarına daxildir.

Cinsi zorakılıq törədən şəxs zərərçəkənə yad bir fərd ola biləcəyi kimi, həyat yoldaşı, dostu, romantik partnyoru və ya qohumu kimi yaxın bir şəxs də ola bilər. Tanışlıq münasibətlərindən istifadə edilməklə razılıq olmadan cinsi əlaqəyə məcbur etmə, yaxud zərərçəkənin şüursuz, hərəkətsiz və ya iradə bildirmək qabiliyyətindən məhrum olduğu anlardan (məsələn, sərxoşluq, huşsuzluq və ya anesteziyanın təsiri altında olma halları) istifadə etmə "tanış tərəfindən törədilən cinsi zorakılıq" kimi qiymətləndirilir.

Cinsi zorakılıq daha çox qadınlara və qız uşaqlarına yönəlsə də, cinsi mənsubiyyətindən və gender kimliyindən asılı olmayaraq hər kəsin məruz qala biləcəyi zorakılıq formasıdır.

Cinsi zorakılıq güc və hakimiyyətin zorakı vasitəyə çevrilməsi nəticəsində insan hüquq və azadlıqlarının pozulması ilə xarakterizə olunan, ictimai sağlamlığı və ümumi rifahı təhlükə altına alan sosial problemdir.

 Əlaqəli anlayışlar 

Cinsiləşdirilmiş zorakılıq: Təkcə "cinsi xarakterli hərəkətlər" vasitəsilə baş verən zorakılıqdan fərqli olaraq, dolayı və görünməyən cinsi zorakılıq formalarını ifadə etmək üçün istifadə olunan termindir. Qadınların, LGBTİ+ fərdlərinin, gənclərin, uşaqların və heyvanların bədənlərini və cinsiliklərini nəzarət altına alma, istiqamətləndirmə, cəzalandırma və alçaltma məqsədi daşıyan bütün zorakılıq formalarını əhatə edir.

Zərərçəkəni günahlandırma: Cinsi zorakılıq hallarında hadisənin törədicisi əvəzinə zərərçəkənin günahlandırılması və ya sorğu-sual edilməsini, beləliklə də təqsirkarın məsuliyyətinin gizlədilməsini ifadə edir. "Bu saatda orada nə gəzirdi?" kimi yanaşmalar zərərçəkəni günahlandırmanın ən geniş yayılmış nümunələrindəndir.

Bədən müstəqilliyi: Hər bir fərdin xarici təzyiq və müdaxilə olmadan öz bədəni üzərində sərbəst qərar vermək hüququna hörmət göstərilməsini ifadə edir.

Təcavüz mədəniyyəti: Cinsi zorakılığın cəmiyyətdə adi hal kimi qəbul edilməsi, görməzlikdən gəlinməsi və hətta zarafat mövzusuna çevrilməsidir.

Razılıq mədəniyyəti: Cəmiyyət daxilində emosional və seksuallıqla əlaqədar olan bütün münasibətlərdə razılığın olub-olmamasının əsas meyar kimi qəbul edilməsi, razılıq olmadan baş vermiş hər hansısa davranışın seksuallıq kimi dəyərləndirilməməsi prinsipidir.

 İstinadlar 

 Ədəbiyyat siyahısı 








 Əlavə ədəbiyyat siyahısı 



 de Brouwer, Anne-Marie, Charlotte Ku, Renée Römkens and Larissa van den Herik (2013): Sexual Violence as an International Crime: Interdisciplinary Approaches. Cambridge: Intersentia.
 Eichert, David (2019): "'Homosexualization' revisited: an audience-focused theorization of wartime male sexual violence," International Feminist Journal of Politics 21(3): 409–433.

 Gray, Harriet et al. (2020): "Torture and sexual violence in war and conflict: The unmaking and remaking of subjects of violence," Review of International Studies 46(2): 197–216.


 Wishart, G.D. (2003). "The Sexual Abuse of People with Learning Difficulties: Do We Need A Social Model Approach To Vulnerability?", Journal of Adult Protection, Volume 5 (Issue 3).

 Xarici keçidlər 
 Nuremberg Trials Fact Sheet
 The Tokyo War Crimes Trial
 ICRC Resource Center. Sexual violence in armed conflicts: questions and answers
 Office of the Special Representative of the Secretary General for Sexual Violence in Conflict
 UN Action against Sexual Violence in Conflict Brochure
 Stop Rape Now. UN Action Against Sexual Violence in Conflict
 Reporting and interpreting data on sexual violence from conflict-affected countries
 UN Action against sexual violence in conflict: Progress Report 2010-2011
 Addressing Conflict Related Sexual Violence: An analytical inventory of peacekeeping practice
 Global Solution to Sexual Violence in Conflict, Chatham House, 18 February 2013. Speech of the UN SRSG on Sexual Violence in Conflict, Haja Zainab Hawa Bangura.
 World Report on Violence and Health
 ICC Elements of Crimes

Kateqoriya:Zorlama
Kateqoriya:Gender tədqiqatları
Kateqoriya:Genderlə əlaqəli zorakılıq
Kateqoriya:Kriminologiya
Kateqoriya:Cinsi zorakılıq
Kateqoriya:İşgəncə
Kateqoriya:Cinsi istismar
Kateqoriya:Təcili tibbi vəziyyətlər